open-index/open-wikipedia-markdown huggingface dataset:
பிளைத் நெட்டைக்காலி

வலது|thumb
வலது|thumb|225x225px| குளிர்கால இறகுகளுடன்.
**பிளைத் நெட்டைக்காலி** (*Blyth's pipit*)(*ஆந்தசு காடில்விசுகி*) என்பது மங்கோலியா மற்றும் சீனா, திபெத் மற்றும் இந்தியாவின் அண்டை பகுதிகளில் இனப்பெருக்கம் செய்யும் ஒரு நடுத்தர அளவிலான குருவியாகும். இது தெற்காசியாவில் திறந்த தாழ் நிலப்பகுதிகளுக்கு நகரும் நீண்ட தூரம் புலம்பெயரும் பறவையாகும். இது மேற்கு ஐரோப்பாவிற்கு மிகவும் அரிதான வேக்ரண்ட் ஆகும்.

பிளைத் நெட்டைக்காலி பெரிய நெட்டைக்காலியாகும். ஆனால் இவை தரையில் காணப்படும் வேறுபடுத்தியறிய இயலா சிற்றினமாகும். இதன் மேல் பகுதி பழுப்பு நிறத்துடன் கீழே வெளிர் நிறமாகக் காணப்படும். இது ரிச்சர்டு நெட்டைக்காலி போன்று காணப்படும். ஆனால் சற்று சிறியது, குறுகிய கால்கள் மற்றும் குறுகிய அடர் அலகுடன், வலுவானது பறத்தலையும் ரிச்சர்டு நெட்டைக்காலியினை விடத் தெளிவான அழைப்பினை உடையது.

தெற்காசியாவில், குளிர்காலத்தில், ரிச்சர்டு நெட்டைக்காலி உட்பட, உட்பட இப்பகுதியில் வசிக்கும் மற்ற பெரிய நெட்டைக்காலியிலிருந்து இதை வேறுபடுத்துவதில் கவனமாக இருக்க வேண்டும். இந்த சிற்றினம் பூச்சி உண்ணி வகையினைச் சார்ந்தது.

இந்த பறவைக்கு ஆங்கிலேய விலங்கியல் நிபுணர் எட்வர்ட் பிளைத் பெயரிடப்பட்டது. *ஆந்தசு* என்ற பேரினப் பெயர் புல்வெளிகளின் சிறிய பறவையின் இலத்தீன் பெயர். குறிப்பிட்ட *காடில்விசுகி* என்பது போலந்து பிரபு மற்றும் கள இயற்கை ஆர்வலர் விக்டர் காடில்விசுகியை நினைவுகூருகிறது.

## மேற்கோள்கள்

## மேலும் படிக்க

### அடையாளம்

* ஹியர்ட், கிறிஸ் (1995) மர்மத்தை *அவிழ்ப்பது பறவைக் கடிகாரம்* 41:20-24
* பேஜ், டக் (1997) ரேரிட்டிஸ் கமிட்டியின் கோப்புகளில் இருந்து: வெளிறிய பிளைத்ஸ் பிபிட் *பிரித்தானிய பேர்ட்ஸ்* 90(10):404-409 வழங்கிய சிக்கல்கள்

பகுப்பு:மங்கோலியப் பறவைகள்
பகுப்பு:நெட்டைக்காலிகள்
விம்கோ நகர் தொடருந்து நிலையம்

**விம்கோ நகர் தொடருந்து நிலையம்** (*Wimco Nagar railway station*) என்பது சென்னை புறநகர் இருப்புவழியில் சென்னை சென்ட்ரல் - கும்மிடிப்பூண்டி பிரிவின் உள்ள தொடருந்து  நிலையங்களில் ஒன்றாகும். இது இந்தியாவின் சென்னையின் புறநகர்ப் பகுதியான திருவொற்றியூரில் அமைந்துள்ளது. இது&nbsp;சென்னை மத்திய தொடருந்து நிலையத்திற்கு வடக்கே 11 கி.மீ. தொலைவில் கடல் மட்டத்திலிருந்து 9 மீ. உயரத்தில் அமைந்துள்ளது.

## வரலாறு
1979ஆம் ஆண்டு ஏப்ரல் 13ஆம் தேதி சென்னை சென்ட்ரல்-கும்மிடிப்பூண்டி பிரிவின் மின்மயமாக்கலுடன் இந்நிலையத்தில் உள்ள பாதைகள் மின்மயமாக்கப்பட்டன.

## மேலும் பார்க்கவும்

* சென்னை புறநகர் ரயில்வே
* சென்னையில் உள்ள ரயில் நிலையங்கள்

## மேற்கோள்கள்

## வெளி இணைப்புகள்

* Indiarailinfo.com இல் விம்கோ நகர் நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
பகுப்பு:Coordinates on Wikidata
புளியங்குடி சட்டமன்றத் தொகுதி

**புளியங்குடி சட்டமன்றத் தொகுதி** (*Puliyangudi Assembly constituency*) என்பது இந்தியாவின் தென் மாநிலமான தமிழ்நாட்டின் இன்றைய தென்காசி மாவட்டத்தில் ஒரு முறை மட்டும் செயல்பாட்டிலிருந்த சட்டமன்றத் தொகுதியாகும். இது தென்காசி நாடாளுமன்றத் தொகுதியின் பகுதியாகவும் இருந்தது.

## மதராசு மாநிலம்

## தேர்தல் முடிவுகள்

### 1962
சென்னை மாநில சட்டமன்றத் தேர்தல், 1962 : புளியங்குடி		 

## மேற்கோள்கள்

## வெளி இணைப்புகள்

பகுப்பு:தென்காசி மாவட்டத்தின் நீக்கப்பட்ட சட்டமன்றத் தொகுதிகள்
மாணிக் சாகா

**மாணிக் சாகா** (பிறப்பு 8 ஜனவரி 1953) பாரதிய ஜனதா கட்சியின் சார்பில் திரிபுரா முதல்வராக உள்ளவர். 15 மே 2022 அன்று திரிபுராவின் 12வது முதலமைச்சராக பதவியேற்றார். இவர் பாரதிய ஜனதா கட்சியின் திரிபுரா மாநிலத் தலைவராகப் பதவி வகித்தார். மாநிலத்தில் சட்டமன்றத் தேர்தலுக்கு ஓராண்டு உள்ள நிலையில், 14 மே 2022 அன்று, பிப்லப் குமார் தேவ் பதவியை விலகியதை தொடர்ந்து மாணிக் சாகா முதல்வராகப் பதவி ஏற்கின்றார். அவசரமாக அழைக்கப்பட்ட பா.ஜ.க. சட்டமன்றக் கட்சிக் கூட்டத்திற்குப் பிறகு, தேவ், சாகாவின் பெயரைத் தன்னை தொடர்ந்து முதல்வராக அறிவித்து, புதிய முதலமைச்சருக்கு ஒத்துழைப்பதாகக் கூறினார். இவர் மாநிலங்களவை உறுப்பினராகவும் இருந்தார்.

## தனிப்பட்ட வாழ்க்கை
மக்கான் லால் சகா மற்றும் பிரியா பாலா சாகா ஆகியோருக்கு மகனாக 8 சனவரி 1953-ல் சகா பிறந்தார். இவர் தனது பல் மருத்துவ பட்டப்படிப்பினையும் முதுநிலைப் படிப்பினையும் முறையே பாட்னா பல் மருத்துவக் கல்லூரி, பீகார் மற்றும் கிங் ஜார்ஜஸ் மருத்துவக் கல்லூரி, இலக்னோவில் முடித்தார் . சாகா திருமதி சுவப்னாவினை மணந்தார். இவர் திரிபுரா துடுப்பாட்ட சங்கத்தின் தலைவராகவும் உள்ளார். இவர் தீவிர அரசியலில் ஈடுபடுவதற்கு முன்பு, கபானியாவில் உள்ள திரிபுரா மருத்துவக் கல்லூரியில் பேராசிரியராக மருத்துவம் கற்பித்து வந்தார்.
## இரண்டாம் முறை முதலமைச்சராக
2023 திரிபுரா சட்டமன்றத் தேர்தலில் பெரும்பான்மை இடங்களை வென்ற பாரதிய ஜனதா கட்சியின் தலைவர் மாணிக் சாகா, இரண்டாவது முறையாக திரிபுரா முதலமைச்சராக 8 மார்ச் 2023 அன்று பதவி ஏற்க உள்ளார்.

## மேற்கோள்கள்

பகுப்பு:திரிபுரா முதலமைச்சர்கள்
பகுப்பு:திரிபுரா நபர்கள்
பகுப்பு:வாழும் மக்கள்
பகுப்பு:1953 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
மனநல ஆராய்ச்சி அறக்கட்டளை

**மனநல ஆராய்ச்சி அறக்கட்டளை** (*Schizophrenia Research Foundation*) என்பது 1984-ல் சென்னையில் நிறுவப்பட்ட நிறுவனம் ஆகும். இது கடுமையான மனநல கோளாறுகளால் பாதிக்கப்பட்டவர்களுக்குத் தரமான பராமரிப்பு மற்றும் மறுவாழ்வு வழங்குவதை முதன்மை நோக்கமாகக் கொண்டுள்ளது. இந்த அறக்கட்டளை திருவேற்காடு மற்றும் மகாபலிபுரத்தில் இரண்டு குடியிருப்பு மறுவாழ்வு மையங்களுடன், சென்னை அண்ணா நகரில் அமைந்துள்ள மனநல மையத்தையும் கொண்டுள்ளது.

## ஆராய்ச்சி
உலக சுகாதார நிறுவனத்தால் நடத்தப்பட்ட பல ஆய்வுகளில் இந்த அறக்கட்டளை பங்கெடுத்துள்ளது. உலக மனநல சங்கம், ஜான்ஸ் ஹாப்கின்ஸ் பல்கலைக்கழகம், கிங்ஸ் கல்லூரிஇலண்டன், ஆக்ஸ்பாம், இந்திய மருத்துவ ஆராய்ச்சி சபை, அனைத்திந்திய மருத்துவ அறிவியல் கழகம், நிம்கன்சு மற்றும் டாட்டா சமூக அறிவியல் கழகம் ஆகிய மனநல ஆராய்ச்சி நிறுவனங்களுடன் இணைந்து பயணிக்கின்றது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், 'மனநலம் மற்றும் சமூக அறிவியலில்' முனைவர் பட்டப் படிப்புகளுக்கான மையமாக இந்த அறக்கட்டளை நிறுவனத்தினை அங்கீகரித்துள்ளது. அறக்கட்டளையின் மாநாடு (ICONS) இரண்டு வருடத்திற்கு ஒரு முறை நடைபெறுகிறது. இதில் உலகம் உலகம் முழுவதிலுமிருந்துலும் புகழ்பெற்ற ஆராய்ச்சியாளர்கள் கலந்துகொள்கின்றனர்.

## கல்வியாளர்கள்
தேசிய தேர்வு வாரியம் 2009 முதல் மனநல மருத்துவத்தில் முதுநிலை படிப்பின் பயிற்சிக்கான மையமாக இதனை அங்கீகரித்துள்ளது. மனநல ஆராய்ச்சி அறக்கட்டளை உளவியல், சமூகப் பணி, செவிலியம், மற்றும் தொழில்சார் சிகிச்சை ஆகியவற்றில் பல்வேறு பயிற்சி மற்றும் பட்டறைகளை வழங்குகிறது. இது தேசிய மனநல மற்றும் நரம்பியல் நிறுவனத்துடன் இணைந்து 'மனநலப் பராமரிப்பு மற்றும் ஆலோசனையில்' ஒரு வருட பட்டயப்படிப்பினையும், தமிழ்நாடு டாக்டர் எம்ஜிஆர் மருத்துவப் பல்கலைக்கழகத்துடன் இணைந்து மனநலத்தில் முனைவர் பட்ட ஆராய்ச்சியையும் வழங்குகிறது.

## விழிப்புணர்வு
மனநல ஆராய்ச்சி அறக்கட்டளை, மனநலம் பற்றிய விழிப்புணர்வை ஊக்குவித்தல் மற்றும் கல்வித் திட்டங்கள் மூலம் மனநலம் பாதிக்கப்பட்ட நோயாளிகளுக்கான நலன்களுக்காகப் பரப்புரை செய்வதில் ஈடுபட்டுள்ளது. மேலும் விழிப்புணர்வை மேம்படுத்தவும், களங்கத்தைச் சமாளிக்கவும் ஒரு சர்வதேச திரைப்பட விழா, ஃபிரேம் ஆஃப் மைண்ட் ஒன்றை நடத்தியது. இந்த அறக்கட்டளை மனநலம் குறித்து எழுதும் பத்திரிகையாளர்களுக்கான ஊடக விருதையும் தொடங்கியுள்ளது.

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:மருத்துவம்
பேட்கேர்ள் (திரைப்படம்)

**பேட்கேர்ள்** () என்பது வெளியிடப்படாத அமெரிக்க நாட்டு மீநாயகன் திரைப்படம் ஆகும். இப்படமானது பேட்கேர்ள் என்ற டிசி காமிக்ஸ் வரைகதையில் தோன்றிய மீநாயகன் கதாபாத்திரத்தை மையமாகக் கொண்டு எச்பிஓ மாக்சு என்ற ஓடிடி தளத்திற்காக அடில் எல் ஆர்பி மற்றும் பிலால் ஃபல்லாஹ் ஆகியோர் இணைந்து உருவாகியுள்ளார்கள்.

இப்படத்தில் லெஸ்லி கிரேசு, ஜே. கே. சிம்மன்சு, பிரெண்டன் பிரேசர், ஜேக்கப் சிபியோ, மைக்கேல் கீட்டன் மற்றும் ஐவரி அக்வினோ போன்ற பலர் நடித்துள்ளனர். இந்த திரைப்படத்தின் உருவாக்கம் மார்ச்சு 2017 இல் ஜோஸ் வேடனுடன் தொடங்கியது, ஆனால் இவர் ஓராண்டு கழித்து இந்த திட்டத்தை கைவிட்டார். பின்னர் ஏப்ரல் 2018 இல் புதிய திரைக்கதை எழுத கோட்சன் பணியமர்த்தப்பட்டார், மே 2021 இல் படம் எச்பிஓ மாக்சு அசல் திரைப்படம் என உறுதிசெய்யப்பட்டபோது, எல் ஆர்பி மற்றும் ஃபல்லா இயக்குவதற்கு பணியமர்த்தப்பட்டார். ஜூலை மாதம் நடிகை லெஸ்லி கிரேசு என்பவர் முதன்மைக் கதாபாத்திரத்தில் நடிக்க ஒப்பந்தம் செய்யப்பட்டார். நவம்பர் 2021 முதல் மார்ச்சு 2022 வரை இசுக்கொட்லாந்தின் கிளாஸ்கோவில் படப்பிடிப்பு நடந்தது. இந்த படம் டிசி நீட்டிக்கப்பட்ட பிரபஞ்சத்தின் ஒரு பகுதியாக 2022 இல் எச்பிஓ மாக்சு இல் வெளியிட திட்டமிடப்பட்டது. ஆனால் ஆகஸ்ட் 2022 இல் டிசி பிலிம்ஸ் மற்றும் எச்பிஓ மாக்சு இன் தலை நிறுவனமான வார்னர் புரோஸ். டிஸ்கவரி, படம் முடியும் தருவாயில் இருக்கும் போது, இஸ்டுடியோவின் செலவுக் குறைப்பு நடவடிக்கைகள் மற்றும் திரையரங்கு வெளியீடுகளில் கவனம் செலுத்துவதன் காரணமாக இந்த படத்தை வெளியிடத் திட்டமிடவில்லை என்று அறிவித்தனர்.

## மேற்கோள்கள்

## வெளி இணைப்புகள்
* 

பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:டிசி நீட்டிக்கப்பட்ட பிரபஞ்சத் திரைப்படங்கள்
பகுப்பு:எச்பிஓ மாக்சு திரைப்படங்கள்
கமெல்னிட்ஸ்கி மாகாணம்

**கமெல்னிட்ஸ்கி மாகாணம்** (**Khmelnytskyi Oblast**) உக்ரைன் நாட்டின் மேற்கில் அமைந்துள்ளது. இதன் தலைநகரம் கமெல்னிட்ஸ்கி நகரம் ஆகும்.  இரண்டாம் உலகப் போரில் இம்மாகாணம், ஜெர்மன் நாஜிப் படைகள் ஆக்கிரப்பு செய்தது. 2021-ஆம் ஆண்டில் இதன் மக்கள் தொகை 12,43,787 ஆகும்.

## புவியியல்
 பரப்பளவு கொண்ட கமெல்னிட்ஸ்கி மாகாணத்தின் வடமேற்கில் ரைவன் மாகாணம், வடகிழக்கில் சைதோமிர் மாகாணம், கிழக்கில் வின்னித்சியா மாகாணம், தெற்கில் செர்னிவ்சி மாகாணம், மேற்கில் தெர்னோப்பில் மாகாணம் எல்லைகளாக உள்ளது. இம்மாகாணத்தில் தினிஸ்டர் ஆறு பாய்கிறது. 
## மாகாண ஆட்சிப் பிரிவுகள்
கமெல்னிட்ஸ்கி மாகாணம் 3 மாவட்டங்கள், 6 பெரிய நகரங்கள், 1416 கிராமங்கள் கொண்டது.
## மக்கள் தொகை பரம்பல்
2022ம் ஆண்டின் கணக்கெடுப்பின்படி, இம்மாகாணத்தின் மக்கள் தொகை 14,01,140 ஆகும். மக்கள் தொகையில் ஆண்கள் 46.1% மற்றும் பெண்கள் 53.9% ஆக உள்ளனர்.
## பொருளாதாரம்
இம்மாகாணத்தின் முக்கியத் தொழில்கள் எரிசக்தி தொழிற்சாலைகள், போக்குவரத்து மற்றும் வேளாண்மை ஆகும். கமெல்னிட்ஸ்கி அணுசக்தி நிலையம் மின் உற்பத்தி செய்கிறது. 
## மேற்கோள்கள்

* Information Card of the Region – Official site of the Cabinet of Ministers of Ukraine

## வெளி இணைப்புகள்

* adm-km.gov.ua – Official website of Khmelnytska oblast Administration 
* Khmelnytsky – Site of Khmelnytskyi 

பகுப்பு:உக்ரைனின் மாகாணங்கள்
கமெல்னிட்ஸ்கி நகரம்

**கமெல்னிட்ஸ்கி நகரம்** (**Khmelnytskyi**) உக்ரைன் நாட்டின் மேற்குப் பகுதியில் அமைந்த கமெல்னிட்ஸ்கி மாகாணத்தின் தலைநகரம் ஆகும். இந்நகரம் தென் பக் ஆற்றின் கரையில் அமைந்துள்ளது. 2021ம் ஆண்டில் இதன் மக்கள் தொகை 2,74,582 என மதிப்பிடப்பட்டுள்ளது.
## மக்கள் தொகை பரம்பல்
இந்நகரத்தின் மக்கள் தொகையில் 94% பேர் உக்குரேனிய மொழியும், 3% மக்கள் உருசிய மொழி பேசுகின்றனர்.

## கல்வி
இந்நகரத்தில் 6 பல்கலைக்கழகங்கள்,  2 அகாதமிகள், 3 கல்வி நிறுவனங்கள், 4 தொழில் நுட்ப நிறுவனங்களும்ம், 12 கல்லூரிகளும், 4 தொழிநுட்ப பள்ளிகளும் உள்ளது. 
## கமெல்னிட்ஸ்கி நகர படக்காட்சிகள்

File:Хмельницький, вулиця Панаса Мирного, ЖК «.Агора», фото 1.jpg|பனாஸ் மைர்னி தெரு 
File:Дендропарк. панорама.jpg|தாவரவியல் பூங்கா
File:Хмельницкий областной совет. Фото 4.jpg| முதன்மை சதுக்கம் 
File:Вул.Грушевського 97.jpg|
File:Особняк, де розміщувався штаб 8-ої кавалерійської дивізії Червоного козацтва Хмельницький вул. Грушевського, 95.JPG|பழைய நகரம்
File:Khmeln.jpg|வங்கிக் கட்டிடம்
File:Хмельницький DSC 0262 вул. І. Франка Храм Георгія Побідоносця.jpg|ஜார்ஜ் பேராலயம்
File:Собор апостола Андрія1.jpg|ஆண்ட்ரூ சர்ச் 
File:Orthodox Cathedral Khmelnytsky.jpg| பாதுகாப்பு பேராலயம் 
File:Виставкова зала музею.jpg| புகைப்பட அருங்காட்சியகம் 
File:Хмельницький, 16-поверховий будинок на перехресті вулиць Подільської та Грушевського.jpg| போடில்ஸ்கா தெரு


## தட்ப வெப்பம்

## மேற்கோள்கள்

## வெளி இணைப்புகள்

* 
* khmelnytsky.com  - Khmelnytskyi City Rada website
* Photos of Khmelnytskyi
* Khmelnytskyi Sights and Streets
* The murder of the Jews of Khmelnytskyi during World War II, at Yad Vashem website.

பகுப்பு:உக்ரைனிய நகரங்கள்
செனாய் பன்னாட்டு வானூர்தி நிலையம்

**செனாய் பன்னாட்டு வானூர்தி நிலையம்** ; (ஆங்கிலம்: *Senai International Airport* அல்லது *Sultan Ismail International Airport*; மலாய்: *Lapangan Terbang Antarabangsa Senai;* சீனம்: 士乃国际机场) என்பது மலேசியா, ஜொகூர் மாநிலத்தில், கூலாய் மாவட்டத்தில் செனாய் நகரில் அமைந்துள்ள ஒரு பன்னாட்டு வானூர்தி நிலையம் ஆகும். 

இந்த வானூர்தி நிலையம், ஜொகூர் மாநில மக்களுக்கும்; தீபகற்ப மலேசியாவின் தென் பகுதியில் வாழும் மக்களுக்கும் வானூர்திச் சேவையை வழங்கும் நிலையமாக விளங்குகிறது. உள்நாட்டுச் சேவை; வெளிநாட்டுச் சேவை என இரு வகையான சேவைகளை வழங்கி வருகிறது. 

ஜொகூர் பாரு மாநகரத்தில் இருந்து 32 கி.மீ. தொலைவில் அமைந்துள்ளது. தீபகற்ப மலேசியாவின் ஐந்தாவது பரபரப்பான வானூர்தி நிலையமாக விளங்குகிறது.

## வரலாறு
இந்த வானூர்தி நிலையம் 1974-ஆம் ஆண்டு திறக்கப்பட்டது. செனாய் வானூர்தி நிலையத்து முனையச் சேவை நிறுவனத்தினால் *(Senai Airport Terminal Services Sdn Bhd - SATSSB)* நிர்வகிக்கப் படுகிறது. 

செனாய் வானூர்தி நிலையத்தை மேம்படுத்த, 50 ஆண்டு சலுகையின் கீழ், மலேசிய வானவூர்தி நிலையங்கள் நிறுவனத்திடம் இருந்து செனாய் வானூர்தி நிலையத்து முனையச் சேவை நிறுவனம் எடுத்துக் கொண்டது.

### 3,800-மீட்டர் ஓடுபாதை

செனாய் வானூர்தி நிலையம் ஆண்டுக்கு 4.5 மில்லியன் பயணிகளையும் 80,000 டன் சரக்குகளையும் கையாளும் திறன் கொண்டது. 

4E தரத்தில் 3,800-மீட்டர் ஓடுபாதை கொண்ட செனாய் வானூர்தி நிலையத்தினால், ஏர்பஸ் ஏ350 *(Airbus A350 XWB);* போயிங் 777 *(Boeing 777)* மற்றும் அன்டோனோவ் ஆன்-124 *(Antonov An-124)* சரக்கு விமானம் போன்ற பெரிய ஜெட் விமானங்களையும் கையாள முடியும்.

### விரிவாக்கம்

தற்போது, செனாய் பன்னாட்டு வானூர்தி நிலையத்தில் நான்கு விமான நிறுவனங்கள் 12 உள்நாட்டு இடங்களுக்குச் சேவைகள் செய்கின்றன. 2019-ஆம் ஆண்டில், செனாய் பன்னாட்டு வானூர்தி நிலையம் மொத்தம் 4,254,922 பயணிகளையும் 15,010 டன் சரக்குகளையும் கையாண்டது. 

இந்தச் செனாய் பன்னாட்டு வானூர்தி நிலைய முனையம் 2023-க்குள் 5 மில்லியன் பயணிகளைக் கையாளும் வகையில் விரிவுபடுத்தப் படுகிறது.

## வானூர்திச் சேவைகள்

## புள்ளிவிவரங்கள்

## உள்நாட்டுச் சேவைகள்

## வெளிநாட்டுச் சேவைகள்

## மேற்கோள்கள்

பகுப்பு:மலேசிய வானூர்தி நிலையங்கள்
பாட்னா பல் மருத்துவக் கல்லூரி

**பாட்னா பல் மருத்துவக் கல்லூரி** (*Patna Dental College*) பல் மருத்துவத்திற்கான ஒரு நிறுவனம் ஆகும். இது இந்தியாவில் பீகார் மாநிலத்தில், பாட்னா நகரில், பாட்னா பல்கலைக்கழகத்தின் கீழ் செயல்படும் கல்வி நிறுவனமாகும். 

## வரலாறு
பாட்னா பல் மருத்துவக் கல்லூரி பீகார் அரசால், மருத்துவர் ஆர். பி. லால் முயற்சியால், செப்டம்பர் 9, 1960 அன்று, பாட்னா மருத்துவக் கல்லூரி மற்றும் மருத்துவமனை வளாகத்தில் நிறுவப்பட்டது.

## இடம்
தற்போது இந்தக் கல்லூரி, பாட்னா நகரின் மையப்பகுதியில், அசோக் ராஜ்பாத்தில் பாட்னா மருத்துவக் கல்லூரி மருத்துவமனைக்கு அருகில், கங்கை ஆற்றின் கரையில் அமைந்துள்ளது.

## துறைகள்

* வாய்வழி, மருத்துவம் & பல் கதிரியக்கவியல்
* *புரோஸ்டோடோன்டிக்சு*
* பாதுகாப்பு பல் மருத்துவம் & பல் உள் மருத்துவம்
* *ஆர்த்தடான்டிக்ஸ்*
* பல்புறத்திசு  மருத்துவம்
* குழந்தை பல் மருத்துவம்
* வாய்வழி நோயியல்
* வாய்வழி அறுவை சிகிச்சை
* சமூக பல் மருத்துவம்

## படிப்புகள்

* இளநிலை பல் அறுவை சிகிச்சை (*BDS*)
* முதுநிலை பல் அறுவை சிகிச்சை (*MDS*)

## மேற்கோள்கள்

பகுப்பு:பீகார்
பகுப்பு:மருத்துவக் கல்லூரிகள்
தாமசு கோப்பை

**தாமசு கோப்பை** என்பது இறகுப் பந்தாட்ட உலகக் கூட்டமைப்பில் உள்ள நாடுகளுக்கிடையே இரண்டு ஆண்டுகளுக்கு ஒரு முறை நடத்தப்படும் ஆடவர் குழுக்களுக்கான உலகக் கோப்பை ஆகும். டென்னிசு விளையாட்டில் உள்ள டேவிசு கோப்பையைப் போல் இறகுப்பந்தாட்டத்திலும் உருவாக்க வேண்டும் என்று சர் சார்சு தாமசு என்ற ஆங்கிலேய விளையாட்டு வீரரால் 1939ல் கருத்தளவில் உருவாக்கப்பட்டு 1949ல் முதல் தாமசு கோப்பைப் போட்டிகள் தொடங்கின. 

## மேற்கோள்கள்


பகுப்பு:இறகுப்பந்தாட்டம்
ஜான் இலாண்டாவ்

**ஜான் இலாண்டாவ்** (; 23 சூலை 1960 – 5 சூலை 2024)) என்பவர் அமெரிக்கா நாட்டு திரைப்படத் தயாரிப்பாளர் ஆவார். 1997 இல் டைட்டானிக் என்ற திரைப்படத்தை தயாரித்ததற்காக அறியப்பட்டார், இது அவருக்கு அகாதமி விருதை வென்று தந்தது மற்றும் மொத்த வருவாயில் $2.19 பில்லியன் சம்பாதித்தது மற்றும் 2009 இல் அவதார் $2.8 பில்லியன் ஈட்டியது. 2021 ஆம் ஆண்டு நிலவரப்படி, இவை எல்லா காலத்திலும் அதிக வசூல் செய்த முதல் மற்றும் மூன்றாவது படங்களாகும். அதைத் தொடர்ந்து அலிடா: பேட்டில் ஏஞ்சல் (2019), அவதார்: தி வே ஆப் வாட்டர் (2022) போன்ற படங்களை தயாரித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1960 பிறப்புகள்
பகுப்பு:2024 இறப்புகள்
பகுப்பு:அமெரிக்க யூதர்கள்
பகுப்பு:அமெரிக்கத் திரைப்படத் தயாரிப்பாளர்கள்
செனாய், ஜொகூர்

**செனாய்** (ஆங்கிலம்: *Senai*; மலாய்: *Senai*; சீனம்: 士乃) என்பது மலேசியா, ஜொகூர் மாநிலத்தில், கூலாய் மாவட்டத்தில் உள்ள ஒரு நகர்ப்பகுதி. கூலாய் நகரிலிருந்து 4 கி.மீ. தெற்கிலும், ஸ்கூடாய் நகருக்கு வடக்கே 4 கி.மீ. தொலைவிலும் அமைந்துள்ளது.

இந்த நகரம் இசுகந்தர் மலேசியாவின் *(Iskandar Malaysia)* முதன்மை மண்டலங்களில் ஒன்றாகும். இங்கு பல பெரிய பன்னாட்டு மின்னணு உற்பத்தியாளர்களின் தொழிற்சாலைகள் உள்ளன. அதன்வழி உள்ளூர் மக்கள் பலருக்கு வேலைவாய்ப்புகள் உருவாகி உள்ளன.

## பொது

செனாய் எனும் பெயர், 20-ஆம் நூற்றாண்டின் முற்பகுதியில் இந்தப் பகுதியில் செழித்து வளர்ந்த செனாய் எனும் உள்ளூர் மரத்திலிருந்து பெறப்பட்டது.

இந்த நகரத்தில் மொத்தம் 67,440 மக்கள் வசிக்கின்றனர்.  சீனர், மலாய்க்காரர் மற்றும் தமிழ் இந்தியர் முக்கிய இனக் குழுக்கள். செனாயில் உள்ள பெரும்பான்மையான சீனர்கள் ஹக்கா பேச்சுவழக்குக் குழுவைச் சேர்ந்தவர்கள்.

## வரலாறு

செனாய் நகரின் பிரதான சாலையில், இரண்டாம் உலகப் போருக்கு முந்தைய கடைவீதிகள் உள்ளன. அவற்றில் ஒரு தெருவை 'மேல் தெரு' (*Upper Street*) என்று அழைக்கிறார்கள். ஆற்றின் நடுவில் உள்ள தெருவை 'கீழ் தெரு' (*Lower Street*) என்று அழைக்கிறார்கள்.

1940-களின் பிற்பகுதியில் இருந்து 1950-களின் முற்பகுதி வரையில்; இரண்டாம் உலகப் போருக்குப் பிந்தைய காலத்தில்; மலாயா அவசரகாலத்தின் போது, செனாய் கிராமப் பகுதியிலும் மீள்குடியேற்றங்கள் நடந்தன. 

### மலாயா அவசரகாலம்

மலாயா அவசரகாலம் என்பது 1948-ஆம் ஆண்டில் இருந்து 1960-ஆம் ஆண்டு வரை மலாயாவில் அமல் படுத்தபட்ட ஓர் ஒழுங்கு நடவடிக்கை காலம் ஆகும். மலாயா அவசரகாலத்தில் *(Malayan National Liberation Army (MNLA)* எனும் மலாயா தேசிய விடுதலை படையினருக்கும்; பொதுநலவாயப் படை எனும் காமன்வெல்த் படையினருக்கும் *(Commonwealth Forces)* இடையே நடைபெற்ற போரை மலாயா அவசரக் காலப் போர் *(Malayan Emergency War)* என்றும் அழைக்கிறார்கள். 

அக்காலக் கட்டத்தில் பிரித்தானிய மலாயா அரசாங்கம் சில முக்கியத் திட்டங்களை மேற்கொண்டது. அவற்றில் மிக முக்கியமானது பிரிக்ஸ் திட்டம் *(Briggs Plan).* காடுகள் சார்ந்த இடங்களில் வாழ்ந்த பொதுமக்களை வேறு குடியிருப்பு பகுதிகளுக்கு மறுக் குடியேற்றம் செய்வதுதான் பிரிக்ஸ் திட்டமாகும். அந்த வகையில் செனாய் கிராமப் புறங்களிலும் மறுக் குடியேற்றங்கள் நடைபெற்றன.

### செனாய் பன்னாட்டு வானூர்தி நிலையம்

1970-ஆம் ஆண்டுகளில் குறைந்த விலை வீடுகள் திட்டம் இங்கு அறிமுகம் செய்யப்பட்டது. அப்போது மூன்றாம் கட்ட குடியேற்றம் நடைபெற்றது. 

1980-களில் செனாய் நகருக்கு மற்றும் ஓர் அதிரடியான வாய்ப்பு. செனாய் பன்னாட்டு வானூர்தி நிலையம் கட்டப்பட்டது. செனாய் சுற்றுப்புறங்களில் பொருளாதார வளப்பம் ஏற்பட்டது. அதன் விளைவாக, செனாய் பகுதியில் கூடுதலாக வீடமைப்புத் திட்டங்களு உருவாகின. மக்கள் தொகையும் பெருகியது.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:கூலாய் மாவட்டம்
பகுப்பு:ஜொகூர் மாநிலத்தில் உள்ள நகரங்கள்‎
யானையைப் பழக்குதல்

காட்டு யானையைக் குழியில் விழச் செய்தும், பழக்கிய பெண்யானையைக் கொண்டு ஆண்யானைகளை அழைத்துவரச் செய்தும் யானைகளைத் தன் இருப்பிடத்தில் வைத்துக்கொண்டு அந்த யானைகள் தன் சொல்லைப் புரிந்துகொண்டு செயல்படுமாறு அதற்குக் கற்றுத் தருவர். இந்தத் தொழில் பற்றிய செய்திகள் சங்ககால இலக்கியங்களில் உள்ளன.  

தமிழ்நாட்டில் வாழ்ந்த ஆரியர் **பெண்யானைகளைக் கொண்டு பிடித்துவந்து** பழக்கும் தொழிலைச் செய்து வந்தனர். 

வடமொழிச் சொற்களைச் சொல்லி யானையைப் பழக்கி  வைத்திருப்பர். 

சிறுமலை  அரசனும், கோடை மலையை வென்று தனதாக்கிக் கொண்டவனும், பயன் தரும் வேள்வி செய்தவனும் ஆகிய தென்னவன் மறவன் (பாண்டிய வேந்தனின் படைத்தலைவன்) நாட்டில் **குழியில் விழச் செய்த யானையை**ப் பழக்கும் இந்தத் தொழில் நடைபெற்றது. 

## மேற்கோள்

பகுப்பு:யானைகள்
பகுப்பு:இந்தியப் பண்பாட்டில் யானைகள்
கவிதா சிங் (அரசியல்வாதி)

**கவிதா சிங்** *(Kavita Singh)* என்பவர் ஐக்கிய சனதா தளம் கட்சியைச் சேர்ந்த இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் சீவான் மக்களவைத் தொகுதியில் போட்டியிட்டு வெற்றி பெற்றார். இவர் 2011 இடைத்தேர்தல் மற்றும் 2015 தேர்தல்களில் தரௌந்தா சட்டமன்றத் தொகுதியிலிருந்து பீகார் சட்டமன்றத்திற்குத் தேர்ந்தெடுக்கப்பட்டு சட்டமன்ற உறுப்பினராகவும் பணியாற்றியுள்ளார். இந்தத் தொகுதி இவரது மாமியார் சக்குமாடோ தேவி வென்ற தொகுதியாகும். சேபி பல்கலைக்கழகத்தில் முதுகலைப் பட்டம் பெற்ற இவர், திருமணத்திற்குப் பிறகுத் தனது திருமண உடையிலேயே வேட்புமனு தாக்கல் செய்தார். தனது 26 வயதில் சட்டப் பேரவை உறுப்பினர் ஆனார். இவர் அரசியல்வாதியான அசய் குமார் சிங்கை மணந்தார்.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
1-நாப்தலீன் தயோல்

**1-நாப்தலீன் தயோல்** (*1-Naphthalenethiol*) என்பது C10H7SH. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் கந்தகச் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் நாப்தலீனின் மோனோதயோல்களில் ஒன்றாக அறியப்படுகிறது. 2-நாப்தலீன் தயோல் என்பது நாப்தலீனின் மற்றொரு மோனோதயோல் ஆகும். 
## தயாரிப்பு
நாப்தலீன்-1-சல்போனைல் குளோரைடை வெள்ளீயம்/ஐதரோகுளோரைடு முன்னிலையில் ஒடுக்குதல் வினைக்கு உட்படுத்தி 1-நாப்தலீன் தயோல் தயாரித்தல் நடைமுறையில் பின்பற்றப்படும் தயாரிப்பு முறையாகும். 
பலேடியம் வினையூக்கியின் முன்னிலையில் 1-புரோமோநாப்தலீனை சிலில்தயோலேட்டுடன் சேர்த்து வினைபுரியச் செய்து தொடர்ந்து சிலாதயோயீத்தரை நீராற்பகுப்புக்கு உட்படுத்தியும் 1-நாப்தலீன் தயோல் தயாரிக்கப்படுகிறது.  முதலில் 1-புரோமோநாப்தலீனிலிருந்து பெறப்படும் கிரிக்கனார்டு வினைக் காரணியிலிருந்து இது பெறப்பட்டது. இவ்வினைக்காரணியுடன் கந்தகத்தைச் சேர்த்து சூடுபடுத்தி தொடர்ந்து அமிலமாக்கல் வினையின் மூலம் சேர்மம் பெறப்பட்டது. 1-நாப்தலீன்சல்போனிக் அமிலத்துடன் முப்பீனைல்பாசுபீனைச் சேர்த்து அயோடின் வினையூக்க ஒடுக்க வினை மூலமாகவும் இதைத் தயாரிக்கலாம்.
      
## வினைகள்
டெட்ராமெத்திலீன்டையமீன் முன்னிலையில் 1-நாப்தலீன் தயோல் பியூட்டைல் இலித்தியத்துடன் வினைபுரிந்து 2-இலித்தியம் வழிப்பெறுதியைக் கொடுக்கிறது. 
## மேற்கோள்கள்

பகுப்பு:தயோல்கள்
பகுப்பு:நாப்தலீன்கள்
மகாமாயா பிரசாத் சின்கா

**மகாமாயா பிரசாத் சின்கா** (*Mahamaya Prasad Sinha*)(1 மே 1909 - 1987) என்பவர் இந்திய அரசியல்வாதியும் பீகாரில் மார்ச் 1967 முதல் ஜனவரி 1968 வரை  முதலமைச்சராக இருந்தவர் ஆவார்.பீகாரில் முதல் காங்கிரசு அல்லாத அரசாங்கமாக இவரது அரசு இருந்தது. சின்கா மகாராஜா காமக்யா நரேன் சிங் மற்றும் மகாராஜ் குமார் பசந்த் நரேன் சிங் ஆகியோரைப் பின்பற்றி அவர்களது அரசியல் ஜன கிராந்தி தளத்தின் உறுப்பினராகவும் இருந்தார். இவர் 1977-ல் பீகாரின் பாட்னா தொகுதியிலிருந்து 6வது மக்களவைக்கு, இந்திய நாடாளுமன்றத்தின் கீழ் சபைக்குத் தேர்ந்தெடுக்கப்பட்டார். காங்கிரசிலிருந்து விலகுவதற்கு முன், 1960களில் பீகார் பிரிவின் நான்கு முக்கிய தலைவர்களில் இவரும் ஒருவர். மற்றவர்கள் கிருஷ்ணா பல்லப் சஹாய், சத்யேந்திர நாராயண் சின்ஹா மற்றும் பினோதானந்த் ஜா ஆவர்.

## ஆரம்ப கால வாழ்க்கை
மகாமாயா பிரசாத் 1909-ல் பிறந்தார். இவர் பீகாரில் உள்ள சிவான் மாவட்டத்தின் பிரபுத்துவ காயஸ்தர் குடும்பத்தில் பிறந்தவர் ஆவார். இவரது கல்வி வாழ்க்கை இவரது புத்திசாலித்தனம் மற்றும் பிரபலத்தால் அறியப்பட்டது. இவர் விளையாட்டு வீரராகவும் இருந்தார்.

## அரசியல் வாழ்க்கை
1929-ல் அவர் ஐ. சி. எசுக்கு செல்லவிருந்தார். ஆனால் ஒத்துழையாமை இயக்கத்தில் சேர்ந்தார். எனவே மாவட்டத்தின் சர்வாதிகாரியாக நியமிக்கப்பட்டு ஓராண்டு சிறையில் அடைக்கப்பட்டார். மீண்டும் இவரைக் கைது செய்து ஏழு மாத சிறைத்தண்டனையினை வழங்கினர். சிறையில் இவருக்கு ஏற்பட்ட வெப்ப தாக்கத்தால் குரலை முற்றிலும் இழந்தார்.

1931 முதல் பல ஆண்டுகள் அகில இந்தியக் காங்கிரசு கட்சியின் உறுப்பினராக இருந்து மாவட்ட காங்கிரசு குழுவின் தலைவரானார். இவர் பீகாரின் மிக முக்கியமான அரசியல்வாதி ஆவார். இவர் ஓர் திறமையான அமைப்பாளர் மற்றும் திறமையான எழுத்தாளர் ஆவார். பாபு ராஜேந்தர் பிரசாத், "சின்கா மிகவும் சக்திவாய்ந்த பேச்சாளர் மற்றும் மாகாணத்தின் சிறந்த பணியாளர்களில் ஒருவர், எனக்கு ஒரு மகன் போன்றவர்" என்றார்.

## மேற்கோள்கள்

## வெளி இணைப்புகள்

* வாழ்க்கை வரலாறு: மஹாமாயா பிரசாத் சின்ஹா, காமத் ஆராய்ச்சி தரவுத்தளம்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இறந்த ஆண்டு குறிப்பிடப்படவில்லை
பகுப்பு:1909 பிறப்புகள்
பகுப்பு:6வது மக்களவை உறுப்பினர்கள்
பகுப்பு:பீகார் முதலமைச்சர்கள்
இராமாவதார சாசுதிரி

**இராமாவதார சாசுதிரி** (*Ramavatar Shastri*)(சூன் 1920 &ndash; 26 சனவரி 1988) என்பவர் இந்திய அரசியல்வாதி ஆவார். இவர் இந்தியப் பொதுவுடைமைக் கட்சியின் உறுப்பினர் ஆவார். சாசுதிரி பீகாரில் உள்ள பாட்னாவிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:1920 பிறப்புகள்
பகுப்பு:1988 இறப்புகள்
லங்காவி பன்னாட்டு வானூர்தி நிலையம்

**லங்காவி பன்னாட்டு வானூர்தி நிலையம்** ; (ஆங்கிலம்: *Langkawi International Airport*; மலாய்: *Lapangan Terbang Antarabangsa Langkawi*) என்பது மலேசியா, கெடா மாநிலத்தின் லங்காவி தீவில் அமைந்துள்ள ஒரு பன்னாட்டு வானூர்தி நிலையம் ஆகும். 

இந்த வானூர்தி நிலையம், கெடா மாநில மக்களுக்கும்; பெர்லிஸ் மாநில மக்களுக்கும்; வானூர்திச் சேவையை வழங்கும் வானூர்தி நிலையமாக விளங்குகிறது. உள்நாட்டுச் சேவை; வெளிநாட்டுச் சேவை என இரு வகையான சேவைகளை வழங்கி வருகிறது. 

2019-ஆம் ஆண்டில், இந்த வானூர்தி நிலையத்திற்கு வருகை புரிந்தவர்களின் எண்ணிக்கை 2,946,150. அதே வேளையில் 44,599 விமான இயக்கங்களும் நடைபெற்று உள்ளன.

## பொது

மலேசியப் பெருநிலத்துக் கடற்கரையில் இருந்து 30 கி.மீ. தொலைவில் உள்ளது. தீபகற்ப மலேசியாவின் நான்காவது பரபரப்பான வானூர்தி நிலையமாகக் கருதப்படுகிறது.

லீமா **(LIMA)** என்று அழைக்கப்படும் லங்காவி அனைத்துலகக் கடல் விண்வெளி கண்காட்சி *(Langkawi International Maritime and Aerospace Exhibition)* நடைபெறும் இடமாகவும் இந்தப் பன்னாட்டு வானூர்தி நிலையம் விளங்குகிறது.

கெடாவில் இரண்டு வானூர்தி நிலையங்கள் உள்ளன: 

**1. லங்காவி பன்னாட்டு வானூர்தி நிலையம்.** (லங்காவி)

**2. சுல்தான் அப்துல் அலிம் வானூர்தி நிலையம்.** (அலோர் ஸ்டார்)

## வரலாறு

1945-இல் ஜப்பானிய இராணுவத்தின் வானூர்தி நிலையமாகவும் பின்னர் பிரித்தானிய இராணுவத்திற்கான வானூர்தி நிலையமாகவும் செயல்பட்டது. 

இந்த வானூர்தி நிலையத்தின் கட்டுமானம் 1991-இல் தொடங்கியது. 1993 டிசம்பர் மாதம் நிறைவடைந்தது. செப்டம்பர் 2018-இல், ஆண்டுக்கு 4 மில்லியன் பயணிகளுக்கு இடமளிக்கும் வகையில் இந்த வானூர்தி நிலையத்தின் திறன்பாடு மேம்படுத்தப்பட்டது.

## வானூர்திச் சேவைகள்

## உள்நாட்டுச் சேவைகள்

## மேற்கோள்கள்

## வெளி இணைப்புகள்

* Langkawi International Airport at Malaysia Airports Holdings Berhad
* Langkawi International Airport Real Time Flight Schedule
* 

## மேலும் காண்க
* லங்காவி
* குவா
* அலோர் ஸ்டார்
* சுல்தான் அப்துல் அலிம் வானூர்தி நிலையம் 

பகுப்பு:கெடா
பகுப்பு:மலேசிய வானூர்தி நிலையங்கள்
கெப்பாலா பத்தாஸ், கெடா

**கெப்பாலா பத்தாஸ்** *(கெப்பாலா பத்தாஸ், கெடா)*; (ஆங்கிலம்: *Kepala Batas, Kedah*; மலாய்: *Kepala Batas, Kedah*) என்பது மலேசியா, கெடா மாநிலத்தில், குபாங் பாசு மாவட்டத்தில் உள்ள ஒரு புறநகர்ப்பகுதி ஆகும். கெடாவில் வாழும் உள்ளூர்வாசிகள் இந்த இடத்தை *கெப்பாலே பாத்தே* (*Kepala Bataih*) என்று அழைப்பதும் உண்டு.

கெடா மாநிலத்தின் தலைநகரான அலோர் ஸ்டார் நகரிலிருந்து 15 கி.மீ. (9.3 மைல்) தொலைவில் உள்ளது. இங்குதான் சுல்தான் அப்துல் அலிம் வானூர்தி நிலையம் எனும் அலோர் ஸ்டார் வானூர்தி நிலையம் அமைந்துள்ளது.

கெப்பாலா பத்தாஸ் எனும் பெயரில் பினாங்கு, செபராங் பிறையில் மற்றொரு நகரம் உள்ளது. அதை கெப்பாலா பத்தாஸ், பினாங்கு என்று அழைக்கிறார்கள்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:கெடா
பகுப்பு:கெடா நகரங்கள்‎
திருவொற்றியூர் மெற்றோ நிலையம்

**திருவொற்றியூர் மெற்றோ நிலையம்** (*Tiruvottriyur metro station*) என்பது சென்னை மெட்ரோவின் தடம் 1 விரிவாக்கத்தில் உள்ள ஒரு மெட்ரோ நிலையம் ஆகும். இது சென்னை மெட்ரோவின் நீல வழித்தடத்தில் உள்ள 26 நிலையங்களில் ஒன்றாகும். இந்த நிலையம் திருவொற்றியூர் மற்றும் சென்னையின் பிற வடக்கு புறநகர்ப் பகுதிகளுக்குச் சேவை செய்யும்.

## வரலாறு
இந்த நிலையம் 14 பிப்ரவரி 2021 அன்று திறக்கப்பட்டது. இது நிலை 1 நீல வழித்தட வடக்கு விரிவாக்கத்துடன் உள்ளது.

## நிலையம்

### கட்டமைப்பு
திருவொற்றியூர் நீல வழித்தடத்தில் அமைந்துள்ள ஓர் உயரமான மெட்ரோ நிலையம் ஆகும்.

## நிலைய அமைப்பு

## மேலும் பார்க்கவும்

* சென்னை
* சென்னை மெட்ரோ நிலையங்களின் பட்டியல்
* சென்னையில் உள்ள ரயில் நிலையங்கள்

## மேற்கோள்கள்

## வெளி இணைப்புகள்

* 

* ''நகர்ப்புற ரயில்.'' ''நிகர'' - உலகில் உள்ள அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
ஜேம்சு கோர்னர்

**ஜேம்ஸ் ராய் கோர்னர்** () (14 ஆகஸ்ட் 1953 - 22 ஜூன் 2015) என்பவர் அமெரிக்க நாட்டு இசைக்கலைஞர் மற்றும் இசையமைப்பாளர் ஆவார். இவர் 1997 இல் டைட்டானிக் என்ற படத்தில் பணிபுரிந்ததற்காக மிகவும் அறியப்படுகிறார். அத்துடன் 2010 இல் ஜேம்ஸ் கேமரூன் இயக்கத்தில் வெளியான அவதார் என்ற படத்திற்காக அவர் எல்லா காலத்திலும் அதிக வசூல் செய்த படத்திற்கான இசைக்கலைஞராக ஆனார்.

இவர் இரண்டு அகாதமி விருது, ஆறு கிராமி விருதுகள், இரண்டு கோல்டன் குளோப் விருதுகள், மூன்று சாட்டிலைட் விருதுகள், மூன்று சனி விருதுகளை வென்றுள்ளார் மற்றும் மூன்று பிரித்தானிய அகாடமி விருதுகளுக்கு பரிந்துரைக்கப்பட்டார்.

இவர் விமானம் ஓட்டுவதில் ஆர்வமாக இருந்த காரணத்தால், தனது 61 வயதில் தனது சார்ட் டுகானோ டர்போபிராப் என்ற தனி விமானத்தை ஓட்டும் போது ஒரு விபத்தில் இறந்தார்.

## மேற்கோள்கள்

## வெளி இணைப்புகள்
* 

பகுப்பு:1953 பிறப்புகள்
பகுப்பு:2015 இறப்புகள்
பகுப்பு:அமெரிக்க யூதர்கள்
பகுப்பு:அமெரிக்க இசைக் கலைஞர்கள்
பகுப்பு:திரைப்பட இசையமைப்பாளர்கள்
பகுப்பு:அகாதமி விருதை பெற்றவர்கள்
பகுப்பு:இயங்குபட இசையமைப்பாளர்கள்
பகுப்பு:பிரித்தானிய அகாடமி திரைப்பட விருதுகள் வென்றவர்கள்
பகுப்பு:அகாதமி விருதை பெற்றவர்கள்
பகுப்பு:கிராமி விருது வென்றவர்கள்
பகுப்பு:அமெரிக்க இசையமைப்பாளர்கள்
பகுப்பு:தொலைக்காட்சி இசையமைப்பாளர்கள்
அனிருத் குமார் யாதவ்

**அனிருத் குமார் யாதவ்** (*Aniruddh Kumar Yadav*) என்பவர் இந்திய அரசியல்வாதியும் பீகார் மாநில சட்டமன்ற உறுப்பினரும் ஆவார். இவர் இராச்டிரிய ஜனதா தளத்தின் உறுப்பினர் ஆவார். இவர் 2010ஆம் ஆண்டு முதல் பீகார் சட்டமன்ற உறுப்பினராக பக்தியார்பூர் தொகுதியிலிருந்து பீகார் சட்டப் பேரவைக்குத் தேர்ந்தெடுக்கப்பட்டுள்ளார்.

## மேற்கோள்கள்

## வெளி இணைப்புகள்

* (தொடர் எண்-180)
* ஆளுகை 
* வரைபடம்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
கோலார் அணை

**கோலார் அணை** (*Kolar Dam*) இந்தியாவின் போபால் நகரத்திற்கு தென்மேற்கே 35 கி.மீ. தொலைவில் அமைந்துள்ளது. நர்மதை நதியின் கிளை நதியான கோலார் ஆற்றின் மீது செகோர் மாவட்டத்தில் உள்ள இலவாக்வேரி கிராமத்திற்கு அருகில் இந்த அணை கட்டப்பட்டுள்ளது.

## சிறப்புகள்
மத்தியப் பிரதேசத்தின் பொது சுகாதார பொறியியல் துறையால் நிர்வகிக்கப்படும் கோலார் நீர் சுத்திகரிப்பு ஆலைக்கு கோலார் அணை நீர் ஒரு மூல நீர் ஆதாரமாகும். இங்கிருந்து தோராயமாக  ஒரு நாளைக்கு 153 மில்லியன் லிட்டர் தண்ணீர் சுத்திகரிக்கப்பட்டு போபால் நகரத்திற்கு அனுப்பப்படுகிறது. போபால் நகரத்தின் மொத்த நீர் விநியோகத்தில் இது 60% ஆகும். கோலார் அணையின் நீர் சுத்திகரிப்பு நிலையம் போபால் நகரத்திற்கு நீர் விநியோகத்தை ஏற்பாடு செய்யும் நீர் சுத்திகரிப்பு நிலையங்களில் மிகப்பெரியது மற்றும் சிறந்தது என கருதப்படுகிறது.

## நோக்கம்
போபால் நகரத்திற்கான நீர்ப்பாசனமும் தண்ணீர் பகிர்வும் கோலார் அணையின் முக்கியமான நோக்கங்களாகும்.

## மேற்கோள்கள்

பகுப்பு:மத்தியப் பிரதேச அணைகள்
பகுப்பு:செஹோர் மாவட்டம்
இசுடீபன் லாங்

**இசுடீபன் லாங்** () (பிறப்பு: சூலை 11, 1952) என்பவர் அமெரிக்க நாட்டு நடிகர் ஆவார். இவர் 1977 ஆம் ஆண்டு முதல் மன்ஹன்டர் (1986), கெட்டிஸ்பர்க், டோம்ப்ஸ்டோன் (1993), காட்ஸ் அண்ட் ஜெனரல்ஸ் (2003), அவதார் (2009) மற்றும் டோன்ட் ப்ரீத் (2016) உள்ளிட்ட பல படங்களில் நடித்ததற்காக அறியப்படுகிறார்.

## மேற்கோள்கள்

## வெளி இணைப்புகள்
* 

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க நாடக நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:யூத நடிகர்கள்
நிஷா சிங்

**நிஷா சிங்** (*Nisha Singh*) என்பவர் இந்திய இந்திய அரசியல்வாதியும் பீகாரின் தற்போதைய சட்டப் பேரவை உறுப்பினரும் ஆவார். சிங் 2020ஆம் ஆண்டு பீகார் சட்டப் பேரவைத் தேர்தலில் பாஜக சார்பில் பிரன்பூர் சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:1979 பிறப்புகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
சுதாகர் சிங்

**சுதாகர் சிங்** (*Sudhakar Singh*) என்பவர் பீகாரைச் சார்ந்த இந்திய அரசியல்வாதி ஆவார். இவர் தற்போதைய பீகார் சட்டமன்ற உறுப்பினரும் ஆவார். சுதாகர் சிங் இராச்டிரிய ஜனதா தளம் மாநில தலைவர் ஜக்தானந்த சிங்கின் மகன் ஆவார். சிங் தில்லி பல்கலைக்கழகத்தின் கிரோரிமல் கல்லூரியில் பட்டப்படிப்பினை முடித்துள்ளார். சிங் பீகாரிலும் கல்வி நிறுவனங்களை நடத்தி வருகிறார். 2020ஆம் ஆண்டு நடைபெற்ற பீகார் சட்டப் பேரவைத் தேர்தலில் இராச்டிரிய ஜனதா தளம் சார்பில் ராம்கட் சட்டமன்றத் தொகுதியில் போட்டியிட்டு வெற்றி பெற்றார்.

## மக்களவை உறுப்பினராக
சுதாகர் சிங் 2024ஆம் ஆண்டு நடைபெற்ற இந்தியப் பொதுத் தேர்தலில் பக்ஸர் மக்களவைத் தொகுதியில் இராச்ட்டிரிய ஜனதா தளம் வேட்பாளராகப் போட்டியிட்டு வெற்றி பெற்று மக்களவை உறுப்பினர் ஆனார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
2022 தாமஸ் & உபேர் கோப்பை

**2022 தாமஸ் மற்றும் உபேர் கோப்பை** (**2022 Thomas & Uber Cup**)  தொடர்பான பன்னாட்டு பூப்பந்தாட்டப் போட்டிகள்  தாய்லாந்து  நாட்டின்   நொந்தபுரி நகரத்தில் உள்ள இம்பேக்ட் விளையாட்டரங்கத்தில் நடைபெற்றது. இந்த பூப்பந்தாட்டப் போட்டிகள் 2022-ஆம் ஆண்டின் மே மாதத்தில் 8 முதல் 15 முடிய நடைபெற்றது.

35வது தாமஸ் கோப்பை மற்றும் 29வது உபேர் கோப்பைக்கான பூப்பந்தாட்டப் போட்டிகளில், தலா 16 நாடுகளின் ஆண் மற்றும் பெண் விளையாட்டு வீரர்கள கலந்து கொண்டனர்.

இப்போட்டிகளில் சென்ற முறை வெற்றியாளர்களான இந்தோனேசியாவின் ஆடவர் ஒற்றையர் அணியும், சீனாவின்  மகளிர் ஒற்றையர் அணியும் கலந்து கொள்கிறது.

நாக்-அவுட் சுற்றுப் போட்டிகளில் விளையாடிய 16 நாட்டு ஒற்றையர், இரட்டையர், ஆடவர் & மகளிர் அணிகளில், டென்மார்க், இந்தியா, இந்தோனேசியா மற்றும் சப்பான் அணிகள் தாமஸ் கோப்பைக்காக அரையிறுதிக்கு முன்னேறியது. சீனா, சப்பான், தென் கொரியா மற்று தாய்லாந்து அணிகள் உபேர் கோப்பைக்கான அரையிறுதிக்கு முன்னேறியது.

ஆடவர் ஒற்றையர் பூப்பந்தாட்ட  இறுதிப் போட்டியில் இந்தியாவும், இந்தோனேசியாவும் மோதியது. இந்தியா 3-0 எனும் கணக்கில் இந்தோனேசியாவை வென்று முதன் முறையாக தாமஸ் கோப்பையை கைப்பற்றியது. மகளிர் பிரிவின் இறுதிப் போட்டியில் தென் கொரியா 23-2 கணக்கில் சீனாவை வென்று தாமஸ் கோப்பையை கைப்பற்றியது.

## இறுதிப் போட்டி தரவரிசை
### தாமஸ் கோப்பை
தாமஸ் கோப்பையை இந்தியா வென்றது.

## உபேர் கோப்பை
தென் கொரியா முதலிடத்தை வென்றது.

## மேற்கோள்கள்

## வெளி இணைப்புகள்
*Tournament Link
*Official Website – Thomas & Uber Cup

பகுப்பு:பூப்பந்தாட்டம்
விபா தேவி

**விபா தேவி** (*Vibha Devi*) என்பவர் இந்திய அரசியல்வாதியும் பீகாரின் தற்போதைய சட்டமன்ற உறுப்பினரும் ஆவார். இவர் இராச்டிரிய ஜனதா தளத்தைச் சார்ந்தவர். 2020 ஆம் ஆண்டு பீகார் சட்டமன்றத் தேர்தலில் நவாடாவிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ராஜ் பல்லப் யாதவின் மனைவி ஆவார்.

விபா தேவி 2019 ஆம் ஆண்டில் இராசுட்ரிய சனதா தளம் கட்சியின் சார்பாக வேட்பாளராக நவாதா மக்களவைத் தொகுதியில் போட்டியிட்டார். ஆனால் சந்தன் சிங்கிடம் தோற்றார்.

## மேற்கோள்கள்

பகுப்பு:21 ஆம் நூற்றாண்டில் இந்தியா
பகுப்பு:பீகார் அரசியல்வாதிகள்
பகுப்பு:வாழும் மக்கள்
கோபால் ரவிதாசு

**கோபால் ரவிதாசு** (*Gopal Ravidas*) என்பவர் பீகாரைச் சார்ந்த  இந்திய அரசியல்வாதி ஆவார். இவர் தற்போதைய பீகார் சட்டமன்ற உறுப்பினர் ஆவார். ரவிதாசு 2020ஆம் ஆண்டு நடைபெற்ற பீகார் சட்டமன்றத் தேர்தலில் இந்தியப் 
பொதுவுடைமைக் கட்சி (மார்க்சிஸ்ட்-லெனினிஸ்ட்) விடுதலை கட்சியின் வேட்பாளராகப் புல்வாரி சட்டமன்றத் தொகுதியில் போட்டியிட்டு வெற்றி பெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
பினகடி நிலக்கீல் ஏரி

[thumb| பினகடி நிலக்கீல் ஏரியில் கண்டெடுக்கப்பட்ட ''ரைனோசெரசு பினகாடியன்சி'' (பிளீஸ்டோசீன்) எலும்புக்கூடு. ஹசன் பே ஜர்தாபி, [பக்கூ இயற்கை-வரலாற்று அருங்காட்சியகம். ]]
**பினகடி நிலக்கீல் ஏரி** (அல்லது **பினகடி தார் குழிகள்**) என்பது அசர்பைஜானின் நகர்ப்புறமான பக்கூவில் உள்ள தார் குழிகளின் தொகுப்பாகும். இங்குப் பல்லாயிரக்கணக்கான ஆண்டுகளாக நிலக்கீல் அல்லது தார் தரையிலிருந்து கசிந்துள்ளது. தார் பெரும்பாலும் தூசி, இலைகள் அல்லது தண்ணீரால் மூடப்பட்டிருக்கும். பல நூற்றாண்டுகளாக, தாரில் சிக்கிய விலங்குகளின் எலும்புகள் பாதுகாக்கப்பட்டுள்ளன.

இங்கு பண்டைய தாவரங்கள் மற்றும் விலங்கினங்கள் பாதுகாக்கப்படுகின்றன. மார்ச் 16, 1982 அன்று அசர்பைஜான் குடியரசு அரசாங்கத்தின் ஆணை எண். 167கீழ் இது சிறப்பு முக்கியத்துவம் வாய்ந்த ஒரு நினைவுச்சின்னமாக அரசால் பாதுகாக்கப்படுகிறது.

## புவியியல் பகுதி
பினகடி பகுதியானது  மலையின் உச்சியில் பினகடி குடியேற்றத்தின் தென்கிழக்கே 0.5 கி. மீ. தொலைவிலும், பாகுவின் வடக்கே 7 கி. மீ. தொலைவிலும் அமைந்துள்ளது. இதன் அருகில் உள்ள கடற்கரை 10 கி.மீ. தொலைவில் தெற்கையும் வடக்கே 25 கி.மீ. தொலைவில் அமைந்துள்ளது.

எலும்பு கொண்டுள்ள பகுதி தோராயமாக 1.5 ஹெக்டேர்களை உள்ளடக்கியது. இது கைரார் மலைக்கு அருகில் உள்ள மலை உச்சியில் அமைந்துள்ளது. இப்பகுதி தற்போதைய கடல் மட்டத்திலிருந்து 54-57 மீ உயரத்திலும், பாயுக்ஷோர் ஏரியின் மட்டத்திலிருந்து 48 மீ உயரத்திலும் உள்ளது. ஒரு பழங்கால மண் எரிமலை (கிச்சிக்-டாக்) புதை படிவ பகுதிக்கு வடக்கே அமைந்துள்ளது. மேலும் வடக்கே மெரிடியோனலாக நீளமான, உப்புத்தன்மை கொண்ட மசாசிர் ஏரி (மிர்தலியாபி) மற்றும் வடகிழக்கில் பினகடி ஏரி உள்ளது. கிழக்கே கரியாடக்-சோர் என்ற தாழ்வுப் பகுதி உள்ளது. இதைத் தாண்டி பாலகானி பீடபூமி உள்ளது. பினகடி மலையிலிருந்து எண்ணெய் தாங்கும் சலினாசு மற்றும் உப்புத்தன்மை கொண்ட பெயுக்-சோர் ஏரி ஆகியவை தென்கிழக்கு வரை நீண்டு காணப்படுகிறது.

## இயற்கை-வரலாற்று அருங்காட்சியகம்
பினகடி பகுதியில் விலங்கினங்கள் மற்றும் தாவரங்கள் கொண்ட கலிபோர்னியா லா ப்ரியா தார் குழிகளை விட குவாட்டர்னரி விலங்கு புதைபடிமங்களின் எண்ணிக்கை செழுமையாக இருப்பதாகப் பரிந்துரைக்கப்படுகிறது. காக்கேசியா, மத்திய கிழக்கு மற்றும் என்ஐஎஸ் நாடுகளின் ஐரோப்பியப் பகுதியின் படிம உயிரியலினைப் படிப்பதில் பினகாடி படிவுகள் முக்கியமானது.

## முதல் கண்டுபிடிப்பு
இந்த இடம் 1938ஆம் ஆண்டில் அப்செரான் பிற்றுமின்களைப் படித்துக் கொண்டிருந்த மஸ்தான்-சடே என்ற மாணவரால் கண்டுபிடிக்கப்பட்டது. முதல் அகழ்வாராய்ச்சிகள் 1938இல் போகாச்சேவ்வால் ஏற்பாடு செய்யப்பட்டது. இது ஒருங்கிணைந்த சோவித் ஒன்றிய அறிவியல் அகாதமியின் அச்ர்பைஜான் கிளையாகும். அகழ்வாராய்ச்சிகள் கசபோவா மற்றும் சுல்தானோவ் ஆகியோரின் பங்கேற்புடன் 1941 வரை தொடர்ந்தன. மேலும் 1946ல் புர்சக்-அப்ரமோவிச்சின் மேற்பார்வையின் கீழ் மீண்டும் தொடங்கப்பட்டது.

## மேற்கோள்கள்

## ஆதாரங்கள்

* 

பகுப்பு:அசர்பைஜான்
பகுப்பு:உலகப் பாரம்பரியக் களங்கள்
அய்மான் மகளிர் கலை அறிவியல் கல்லூரி

**அய்மான் மகளிர் கலை அறிவியல் கல்லூரி** (AIMAN College of Arts and Science for Women) என்பது 2000ஆம் ஆண்டில் அய்மான் கல்வி மற்றும் பொதுநலச்சங்கத்தால் உருவாக்கப்பட்ட கலை அறிவியல் கல்வி நிறுவனமாகும். திருச்சிராப்பள்ளி மாவட்டம் கே. சாத்தனூரில் இக்கல்லூரி அமைந்துள்ளது. இக்கல்லூரி திருச்சிராப்பள்ளி, பாரதிதாசன் பல்கலைக்கழகத்தின் இணைவு பெற்ற சுயநிதிக் கல்லூரியாகும். இறைவா எனக்கு கல்வி ஞானத்தை அருள்வாயாக! என்னும் குறிக்கோளின் அடிப்படையில் இயங்கிவருகின்றது.

## அமைவிடம்
திருச்சிராப்பள்ளியின் கே.சாத்தனூர் பகுதியில் அமைந்துள்ளது.

## துறைகள்
இக்கல்லூரியில் கலை, அறிவியல் புலங்களில் பின்வரும் துறைகளுக்கானப் படிப்புகள் வழங்கப்படுகின்றன.

### இளநிலை
* ஆங்கிலம்
* வணிகம்
* வணிக மேலாண்மையியல்
* கணினி அறிவியல்        
* ஆடை வடிவமைப்பு
* கணிணி பயன்பாட்டியல்
* கணிதம்
* உணவு மற்றும் ஊட்டச்சத்து அறிவியல்
* இயற்பியல்

### முதுநிலை
* ஆங்கிலம் 
* வணிகம் 
* கணினி அறிவியல்

## சான்றுகள்

## வெளியிணைப்புகள்
*http://trichy.com/college/aiman-college-of-arts-and-science-for-women/

பகுப்பு:திருச்சிராப்பள்ளி மாவட்டத்திலுள்ள தனியார் கலைக் கல்லூரிகள்
பகுப்பு:பாரதிதாசன் பல்கலைக்கழகம்
கெர்த்தே வானூர்தி நிலையம்

**கெர்த்தே வானூர்தி நிலையம்** ; (ஆங்கிலம்: *Kerteh Airport*; மலாய்: *Lapangan Terbang Kerteh*) என்பது மலேசியா, திராங்கானு, கெமாமான், கெர்த்தே எனும் இடத்தில் அமைந்துள்ள வானூர்தி நிலையம். 

இந்த வானூர்தி நிலையம் பெட்ரோனாஸ் *(Petronas)* நிறுவனத்திற்குச் சொந்தமான தனியார் வானூர்தி நிலையம் ஆகும். 

தென் சீனக் கடலில் 100 - 200 கி.மீ. தொலைவில் உள்ள பல்வேறு எண்ணெய்த் தளங்களுக்கு, 'பெட்ரோனாஸ்' நிறுவனப் பணியாளர்களையும்; 'எக்சான்மொபில்' *(ExxonMobil)* பணியாளர்களையும்; உலங்கூர்திகள் மூலமாக அனுப்பும் நோக்கத்திற்காக இந்த நிலையம் உருவாக்கப்பட்டது. 

பின்னர் அதே ஊழியர்களை மலேசியாவின் இதர இடங்களுக்கு வானூர்திகளின் மூலமாகத் திருப்பி அனுப்புவதற்கும் இந்த வானூர்தி நிலையம் பயன்படுத்தப்பட்டது.

## பொது

2019-ஆம் ஆண்டில் இருந்து, செனாய் வானவூர்தி நிலையச் சேவை நிறுவனத்தால் இயக்கப்படுகிறது. இந்த வானவூர்தி நிலையம் சிறியதாக இருந்தாலும், 1,362 மீ (4,469 அடி) நீளமான ஓடுபாதையைக் கொண்டுள்ளது. போயிங் 737-400 ரக விமானங்களின் பயன்பாட்டிற்கு இடமளிக்கும் வகையில் ஓடுபாதை அமைக்கப்பட்டு உள்ளது. 

கெர்த்தே வானூர்தி நிலையத்தின் பெரும்பாலான செயல்பாடுகள் மலேசிய உலங்கூர்தி சேவை நிறுவனம் *(Malaysia Helicopter Services)* எனும் நிறுவனத்தின் மூலமாக நடைபெறுகின்றன. 

### பெட்ரோனாஸ் தொழிலாளர்கள்

உலங்கூர்திகளின் மூலமாக, தென் சீனக் கடலில் உள்ள பெட்ரோனாஸ் எண்ணெய் தளங்களுக்கும்; எக்சான்மொபில் எண்ணெய் தளங்களுக்கும்; தொழிலாளர்கள் கொண்டு செல்லப் படுவது வழக்கமாக உள்ளது.

தவிர, எண்ணெய் தளங்களில் வேலை செய்யும் தொழிலாளர்களை, வார நாட்களில், கோலாலம்பூர், சுபாங்கில் இருக்கும் சுல்தான் அப்துல் அஜிஸ் ஷா வானூர்தி நிலையத்திற்கு **(SZB)** கொண்டு செல்லவும் இதே கெர்த்தே வானூர்தி நிலையம் பயன்படுத்தப் படுகிறது.

## வரலாறு

இருப்பினும் வணிக ரீதியில், பயணிகளின் பற்றாக்குறையால் 1985-ஆம் ஆண்டு முதல் 20 ஆண்டுகளுக்கும் மேலாக இந்த வானூர்தி நிலையம் பயன்படுத்தப் படாமல் இருந்தது. தென் சீனக் கடலின் எண்ணெய்த் தளங்களுக்குத் தொழிலாளர்களை அனுப்புவதற்கும்; மீண்டும் அவர்களை சுபாங் வானூர்தி நிலையத்திற்குக் கொண்டு செல்வதற்கு மட்டுமே பயன்படுத்தப்பட்டது.

இருப்பினும், சிறிது காலம் பெலாங்கி ஏர் *(Pelangi Airways)* வானூர்தி நிறுவனம் இயங்கி வந்தது, ஆனால் வருமானம் இல்லாததால் அதன் சேவையும் நிறுத்தப்பட்டது.

### போட்டி போடும் நிலை

இந்தக் கெர்த்தே வானூர்தி நிலையம், கோலா திராங்கானுவில் உள்ள சுல்தான் மாமுட் வானூர்தி நிலையம் *(Sultan Mahmud Airport);* மற்றும் குவாந்தான் நகரில் உள்ள சுல்தான் அகமத் ஷா வானூர்தி நிலையம் *(Sultan Ahmad Shah Airport);* ஆகியவற்றுடன் போட்டி போடும் நிலையிலும் உள்ளது.

2009 ஜனவரி 12-ஆம் தேதி வணிகப் பயன்பாட்டுக்காக இந்த நிலையம் மீண்டும் திறக்கப்பட்டது. சுபாங்கில் உள்ள சுல்தான் அப்துல் அஜிஸ் ஷா வானூர்தி நிலையத்திலிருந்து ஒரு நாளைக்கு இரண்டு முறை பயர்பிளை சேவைகளை வழங்கி வந்தது. 

இப்போது திங்கள் முதல் வியாழன் வரை, அதே சேவையை மலின்டோ ஏர் நிறுவனம் தொடர்கிறது.

## மேலும் காண்க
கோலா திராங்கானு
மலேசிய வானவூர்தி நிலையங்கள் நிறுவனம்

பகுப்பு:திராங்கானு
பகுப்பு:மலேசிய வானூர்தி நிலையங்கள்
இராதாராணி தேவி

**இராதாராணி தேவி**  (*Radharani Devi*) இருபதாம் நூற்றாண்டின் முக்கியமான வங்காளா மொழி  பெண் கவிஞர்களில் ஒருவராவார்.

## இலக்கிய வாழ்க்கை
1924 ஆம் ஆண்டு பாசுமதியில் வெளியான *பீமாதா* (மாற்றாந்தாய்) என்ற சிறுகதையே இவரது முதல் வெளியிடப்பட்ட படைப்பாகும். இதேபோல் இவரது முதல் கட்டுரை *புருசு* (ஆண்) என்பதாகும். இக்கட்டுரை கல்லோல் பத்திரிகையில் வெளியிடப்பட்டது. 1929 ஆம் ஆண்டு  தேவியின் முதல் கவிதை தொகுப்பு  நூல் "இலிலாகமல்* வெளியிடப்பட்டது.

தனது இரண்டாவது புத்தகமான *புக்கர் பீனாவை* *அபராசிதா தேவி* என்ற பெயரில் இவர் எழுதினார். அதன் பிறகு இவர் தனது மூன்றாவது கவிதைத் தொகுப்பான *போனோ போகோகி* மற்றும் நான்காவது புத்தகமான பிசித்ரா *ரூபினி* இரண்டையும் தனது உண்மையான பெயரில் எழுதினார். 

வங்காள எழுத்தாளர் வட்டாரமான ரபிபாசரில் பிரமதா சோத்ரியுடனான விவாதத்தில் தேவி பிரபலமானார். அங்கு முதல் பெண் உறுப்பினராக இவர் சேருவதை முதலில் [[சரத்சந்திர சட்டோபாத்யாயா|சரத் சந்திர சட்டபாத்யாயா]] எதிர்த்தார். ஆனால் பின்னர் சலதர் சென்னின் சமாதனப்படுத்தலுக்குப் பின்னர் வரவேற்கப்பட்டார். இருபதாம் நூற்றாண்டில் ஆண்களின் ஆதிக்கத்தில் இருந்த வங்காள மொழி இலக்கிய அரங்கில் பெண்களின் உரிமைக்காகப் போராடுவதாக இராதாராணி தேவி அறியப்பட்டார். 

== தனிப்பட்ட வாழ்க்கை ==
இராதாராணி தேவி 13 வயதில் சதேந்திரநாத் தத்தாவை மணந்தார். தத்தா திருமணமான அதே வருடத்தில் ஆசியக் காய்ச்சலால் பாதிக்கப்பட்டு இறந்தார். எனவே தேவி மிக இளம் வயதிலேயே விதவையானார். ஒரு விதவையாக தனது இலக்கிய வாழ்க்கையைத் தொடங்கினார், பின்னர் கவிஞர் நரேந்திர தேப்பை சந்தித்தார். அவரை 1931 ஆம் ஆண்டு திருமணம் செய்து கொண்டார். இவர்களின் முதல் குழந்தையான மகன் பிறந்து சில நாட்களிலேயே நிமோனியா காரணமாக இறந்தார். இரண்டாவது குழந்தை [[நபநீதா தேவ் சென்|நபனீதா தேவ் சென்]] தீவிர பெங்காலி பெண் கவிஞராக ஆனார் மற்றும் [[அமர்த்தியா சென்|அமர்த்தியா சென்னை]] மணந்தார்.   தேவி மற்றும் தேப் [[இரவீந்திரநாத் தாகூர்|இருவரும் ரவீந்திரநாத் தாகூர்]] மற்றும் [[சரத்சந்திர சட்டோபாத்யாயா|சரத் சந்திர சட்டபாத்யாய்]] ஆகியோருடன் மிகவும் நெருக்கமாக இருந்தனர். தேவியின் மகளுக்கு தாகூர் *நபனீதா  என்றும்*   சட்டபாத்யாய *அனுராதா'' என்றும் பெயரிட்டனர். தேவ் சென் பிறந்த சில நாட்களில் சட்டபாத்யாய் இறந்தார் 

## ஆதாரங்கள்
* சன்சாத் பங்காலி சரிதாபிதன். (1998) இந்தியா: சாகித்ய சம்சத். இரண்டாம் பகுதி, பக்கம் 349-350.
* ராதாராணி தேவி: வாழ்க்கை மற்றும் இலக்கியம் - பசந்தி தேப் (மசூம்தார்), வடக்கு வங்க பல்கலைக்கழகம். 
* இந்திய இலக்கிய வரலாறு: 1911-1956, சுதந்திரத்திற்கான போராட்டம் : வெற்றி மற்றும் சோகம்

## மேற்கோள்கள்

பகுப்பு:1989 இறப்புகள்
பகுப்பு:1903 பிறப்புகள்
பகுப்பு:வங்காள மொழி பெண் எழுத்தாளர்கள்
பகுப்பு:கொல்கத்தா எழுத்தாளர்கள்
கெமாமான் மாவட்டம்

**கெமாமான் மாவட்டம்** (ஆங்கிலம்: *Kemaman District*; மலாய்: *Daerah Kemaman*; சீனம்: 甘马挽县; ஜாவி: كمامن‎) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும். 

கெமாமன் மாவட்டத்திற்கு கிழக்கில் தென் சீனக்கடல்; வடக்கில் டுங்குன் மாவட்டம் *(Dungun District)*; தெற்கிலும் மேற்கிலும் பகாங் மாநிலம் எல்லைகளாக உள்ளன. இந்த மாவட்டம் திராங்கானு மாநிலத்தின் தெற்கு நுழைவாயிலாக அமைகின்றது. 

கெமாமான் மாவட்டத்தின் நிர்வாக மையம் மற்றும் முக்கியப் பொருளாதார மையம் சுக்காய் நகரம். திராங்கானு - பகாங் மாநிலங்களின் எல்லைக்கு அருகில் உள்ளது.

## பொது

இந்த மாவட்டத்தில் உள்ள மற்ற முக்கிய நகரங்கள் கிஜால், கெர்த்தே மற்றும் கெமாசிக். இந்த மாவட்டம் ஒரு நகராட்சி மன்றத்தால் நிர்வகிக்கப் படுகிறது. கிட்டத்தட்ட 1000 சதுர மைல்கள் பரப்பளவைக் கொண்டது. உலு திராங்கானு மாவட்டத்திற்கு அடுத்த நிலையில், இது மூன்றாவது பெரிய மாவட்டமாகும்.

## நிர்வாகப் பிரிவுகள்
 
கெமாமான் மாவட்டம் 12 ''முக்கிம்களாகப் பிரிக்கப்பட்டுள்ளது. அவை:

* பாண்டி - Bandi
* பங்குல் - Banggul
* பிஞ்சாய் -  Binjai
* சுக்காய் (தலைநகர்) - Chukai
* உலு சுக்காய் - Hulu Chukai
* உலு ஜபூர் - Hulu Jabur
* கெமாசிக் - Kemasik
* கெர்த்தே - Kerteh
* கிஜால் - Kijal
* பாசிர் செமுட் - Pasir Semut
* தெபாக் - Tebak
* தெலுக் கலோங் - Teluk Kalong

## மக்கள் தொகையியல்

2010-ஆம் ஆண்டு மக்கள் தொகை கணக்கெடுப்பின்படி, கெமாமான் நகராண்மைக் கழகத்தின் நிர்வாகப் பகுதியில் 167,824 குடியிருப்பாளர்கள் இருந்தனர்.

* மலாய்க்காரர்கள் - 157,778
* சீனர்கள் - 6937
* இந்தியர்கள் - 743 
* பிற இனக் குழுக்கள் - 264

1940-ஆம் ஆண்டுகள் வரையிலான மக்கள்தொகை கணக்கெடுப்புகளில், கோலா திராங்கானு மற்றும் பெசுட் மாவட்டங்களுக்குப் பிறகு இந்தக் கெமாமான் மாவட்டம் தான் மூன்றாவது அதிக மக்கள்தொகை கொண்ட பகுதியாகும். 1970-களில் எண்ணெய் கண்டுபிடிக்கப்பட்ட பிறகு மக்கள்தொகை அமைப்பு மாற்றம் கண்டது.

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்‎
பகுப்பு:திராங்கானு மாவட்டங்கள்
யோ. பெனடிக்ற் பாலன்

**யோ. பெனடிக்ற் பாலன்** (1939 – 1997) ஈழத்து எழுத்தாளர் ஆவார். இவர் பல சிறுகதைகளையும், புதினங்களையும், நாடகங்களையும், கல்வியியல் சார் கட்டுரைகளையும் எழுதியுள்ளார். இவரது 'விபச்சாரம் செய்யாதிருப்பாயாக' என்ற சிறுகதைத் தொகுதிக்கு 1995 இல் சாகித்திய மண்டலப் பரிசு கிடைத்தது.

## வாழ்க்கைக் குறிப்பு
பெனடிக்ற் பாலன் இலங்கைப் பல்கலைக்கழகத்தில் இளங்கலைப் பட்டமும், அரசறிவியலில் சிறப்புப் பட்டமும் பெற்றவர். யாழ்ப்பாணப் பல்கலைக்கழகத்தில் லெனினது கல்விச் சிந்தனைகளை ஆய்வு செய்து முதுகலைப் பட்டம் பெற்றார். கல்வி வெளியீட்டுத் திணைக்களத்தில் பத்திராதிபராகப் பணியாற்றிய இவர் பயிற்றப்பட்ட ஆசிரியராக பதுளை, கந்தேகெதரைத் தமிழ் மகா வித்தியாலயத்தில் 1964 முதல் ஐந்து ஆண்டுகள் ஆசிரியராகப் பணியாற்றினார். உளவியல் விரிவுரையாளராகக் கோப்பாய் ஆசிரியர் பயிற்சிக் கல்லூரியில் 1984 முதல் 8 ஆண்டுகள் பணியாற்றிப் பின்னர் பிரதிக் கல்விப் பணிப்பாளராகப் பணியாற்றினார்.

## எழுத்துப் பணி
யாழ் இளம் எழுத்தாளர் சங்கத்தை ஆரம்பித்து, அதன் வெளியீடான "மலர்" என்னும் சஞ்சிகையின் ஆசிரியராகவும் பணியாற்றினார். இலங்கை முற்போக்கு எழுத்தாளர் சங்க யாழ் கிளையின் தீவிர செயற்பாட்டாளராகவும் விளங்கினார். தினகரன், வீரகேசரி, சிந்தாமணி, ஈழநாடு, முரசொலி ஆகிய பத்திரிகைகளிலும் தாமரை, தாயகம், வசந்தம், குமரன், சிரித்திரன் ஆகிய இதழ்களிலும் இவரது கதைகள் பிரசுரமாகின. மலையகம் குறித்த பல சிறுகதைகளை எழுதியுள்ளார். வசந்தம் இதழில் தொடராக வெளிவந்து நூலுருப் பெற்ற இவரது "சொந்தக்காரன்" என்ற புதினம் மலையக மக்களின் வீடில்லாப் பிரச்சினையை மையமாகக் கொண்டது. இந்நூல் இவருக்கு இலக்கிய உலகில் ஒரு நிரந்தர இடத்தைப் பெற்றுக் கொடுத்தது. இவரது நீயொரு பெக்கோ என்ற நாடகம் நன்கறியப்பட்டதாகும்.

## வெளியான நூல்கள்
* *குட்டி* (குறுநாவல் எழுத்தாளர் கூட்டுறவுப் பதிப்பகம், 1963
* *தனிச்சொத்து* (குட்டிக் கதைகள், கண்டி கலாசாரக் குழு, 1975)
* *சொந்தக்காரன்* (புதினம், பாரி நிலையம், சென்னை, 1968)
* *விபசாரம் செய்யாதிருப்பாயாக..* (பதினெட்டுச் சிறுகதைகள்)
* *கல்வி உளவியல் அடிப்படைகள்* (பூபாலசிங்கம் புத்தகசாலை - பதிப்பகம், 1996)
* *பலஸ்தீனம் என்னை அழைக்கிறது* (குறும் புதினம்)
* *தலைவிதியைப் பறிகொடுத்தோர்*
* *தேவி* (த. கனகரத்தினத்துடன் இணைந்து எழுதியது, கல்வி வெளியீட்டுத் திணைக்களம், 1981)

## மேற்கோள்கள்

பகுப்பு:1939 பிறப்புகள்
பகுப்பு:1997 இறப்புகள்
பகுப்பு:ஈழத்து எழுத்தாளர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்